**Oskar Olausson** (s. 10. marraskuuta 2002 Tukholma, Ruotsi) on ruotsalainen jääkiekkoilija, joka pelaa OHL-joukkue Barrie Coltsissa. Hänellä on tulokassopimus NHL-seura Colorado Avalanchein kanssa. Olausson on pelipaikaltaan vasen laitahyökkääjä. Avalanche varasi hänet ensimmäisellä kierroksella 28. pelaajana NHL:n varaustilaisuudessa 2021.

Ura
---

### Seuraura

Olausson on Tranås AIF:n kasvatti. Hän oli kaudella 2016–2017 seuran U16-junioreiden paras maalintekijä 22 osumallaan. Kaudeksi 2017–2018 Olausson siirtyi HV71:n organisaatioon. Kaudella 2018–2019 hän oli J18 Allsvenskanissa joukkueensa paras maalintekijä 11 osumallaan.

Kaudella 2020–2021 Olausson oli tehoilla 14+13=27 HV71:n J20-junioreiden toiseksi paras pistemies Alexander Lundmanin jälkeen. Samalla kaudella hän debytoi HV71:n SHL-joukkueessa. Olausson teki SHL-debyyttinsä vain 17-vuotiaana 26. syyskuuta 2020 Rögle BK:ta vastaan. Hän sai ottelussa jääaikaa 4.31 minuuttia. SHL-uransa avausmaalin Olausson teki kuudennessa ottelussaan 24. marraskuuta 2020 Luleå HF:ää vastaan. Joulukuussa 2020 hän teki HV71:n kanssa kevääseen 2023 asti ulottuvan SHL-sopimuksen. Olausson pelasi SHL:ssä 16 runkosarjaottelua tehopistein 3+1=4, kunnes tammikuussa 2021 seura lainasi hänet loppukaudeksi sarjatasoa alemmas HockeyAllsvenskan-joukkue Södertälje SK:hon. Olausson pelasi siellä 11 runkosarjaottelua tehopistein 3+3=6 ja kaksi nousukarsintasarjan ottelua ilman tehopisteitä. Allsvenskan-kauden päätyttyä hän palasi HV71:n vahvuuteen SHL:n kartsintasarjaan, jossa Olausson sai tililleen kaksi ottelua, mutta hän sai peliaikaa kuitenkin ainoastaan toisessa ottelussa 34 sekunnin verran. HV71:n kausi päättyi putoamiseen Allsvenskaniin.

Colorado Avalanche varasi Olaussonin ensimmäisellä kierroksella 28. pelaajana NHL:n varaustilaisuudessa 2021. Samana kesänä hänet varasi myös OHL-joukkue Barrie Colts 118. pelaajana CHL:n varaustilaisuudessa. Elokuussa Olausson teki kolmivuotisen NHL-tulokassopimuksen Avalanchen kanssa. Pari viikkoa myöhemmin hänen vahvistettiin siirtyvän kaudeksi 2021–2022 Coltsin OHL-joukkueeseen.

### Maajoukkueura

Olausson pelasi alle 20-vuotiaiden MM-kilpailuissa vuonna 2021. Hän pelasi myös alle 18-vuotiaiden Hlinka Gretzky Cupissa vuonna 2019, jolloin Olausson voitti pronssia. Yhteensä hän on pelannut kymmenen nuorten ja 13 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2018–2019 | HV71 | SuperElit | 11 | 1 | 3 | 4 | 2 | – | – | – | – | – |
| 2019–2020 | HV71 | SuperElit | 21 | 7 | 9 | 16 | 4 | – | – | – | – | – |
| 2020–2021 | HV71 | SuperElit | 16 | 14 | 13 | 27 | 10 | – | – | – | – | – | JMM | 4 | 0 | 0 | 0 | 0 |
|  | HV71 | SHL | 16 | 3 | 1 | 4 | 2 | – | – | – | – | – |
|  | Södertälje SK | Allsvenskan | 11 | 3 | 3 | 6 | 0 | – | – | – | – | – |
| 1 kausi | yhteensä | SHL | 16 | 3 | 1 | 4 | 2 | – | – | – | – | – |
| 1 kausi | yhteensä | Allsvenskan | 11 | 3 | 3 | 6 | 0 | – | – | – | – | – |

Lähteet
-------

* Oskar Olausson The Internet Hockey Databasessa (englanniksi)
* Oskar Olausson Eurohockey-sivustolla (englanniksi)
* Oskar Olausson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Oskar Olausson *Elite Prospects*. Everysport Media Group AB.  (englanniksi)
2. ↑  Elite Prospects - Tranås AIF U16 *eliteprospects.com*. Everysport Media Group AB. Viitattu 17.12.2020. (englanniksi)
3. ↑  Elite Prospects - HV71 J18 *eliteprospects.com*. Everysport Media Group AB. Viitattu 17.12.2020. (englanniksi)
4. ↑  Elite Prospects - HV71 J20 *eliteprospects.com*. Everysport Media Group AB. Viitattu 7.8.2021. (englanniksi)
5. ↑  Freijd, Johan: Oskar Olausson skriver seniorkontrakt med HV71 *hv71.se*.  4.12.2020. HV71 Elitishockey AB. Viitattu 17.12.2020. (ruotsiksi)
6. ↑  Jonsson, Sara: Oskar Olausson ansluter till SSK *sodertaljesk.se*.  28.1.2021. SSK Marknad AB. Viitattu 17.12.2020. (ruotsiksi)
7. ↑  Oskar Olausson *SHL.se*. SHL AB. Viitattu 17.12.2020. (ruotsiksi)
8. ↑  Avalanche Signs Oskar Olausson *nhl.com/avalanche*.  6.8.2021. Colorado Avalanche. Viitattu 7.8.2021. (englanniksi)
9. ↑  Jennings, Collin: ANNOUNCEMENT: COLTS SIGN 2021 IMPORT PICK & 2021 1ST RD NHL DRAFTEE OSKAR OLAUSSON *barriecolts.com*.  20.8.2021. Barrie Colts. Viitattu 23.8.2021. (englanniksi)